Robert Rathke

Julius Robert Rathke (1836–1920) oli baltisakslasest klaverimeister ja ettevõtja, kes tegutses Tartus ja Peterburis.

Klaverimeistriks õppis ta Ida-Preisimaal Königsbergis."Tartu laulupeomuuseumis näeb näitust klaverimeister Robert Rathkest" ERR uudised, 17.01.2012

1868. aastal asutas ta Tartusse Rüütli tänavale (Rüütli 21) omanimeline klaverivabriku. 1890. aastal oli vabrikus 65 töötajat. Rathke juures õppisid paljud hilisemad klaverimeistrid, nende hulgas Estonia Klaverivabrikule aluse pannud Ernst Hiis. Aastal 1891 põles vabrik maha. Kokku jõuti seal toota ligi 1400 klaverit.

Rathke asus elama Peterburi ja avas seal 1892 uue töökoja, kus valmis üle 6500 klaveri.

1918. aastal pöördus ta tagasi Eestisse, kus tegutses klaverihäälestajana.

Viited

Kategooria:Eesti klaverimeistrid
Kategooria:Baltisakslased
Kategooria:Sündinud 1836
Kategooria:Surnud 1920